open-index/open-wikipedia-markdown huggingface dataset:
זיאד אל-ג'והני

**זיאד מובארכ עיד אל-מרואני אל-ג'והני** (בערבית: **زياد مبارك عيد المرواني الجهني**, בתעתיק מדויק: **זיאד מבארכ עיד אלמרואני אלג'הני**; נולד ב-11 בנובמבר 2001 בג'דה שבערב הסעודית) הוא כדורגלן סעודי המשחק בעמדת הקשר האחורי בקבוצת אל-אהלי מליגת העל הסעודית ובנבחרת ערב הסעודית.

## קריירת מועדונים
אל-ג'והני גדל במחלקת הנוער של אל-אהלי. ב-8 באוגוסט 2020 חתם על חוזה מקצועני ראשון במועדון, וב-30 במאי 2021 ערך את הופעת הבכורה שלו בקבוצה, בהפסד 1–2 לאל-איתיפאק במסגרת המחזור ה-30 בליגת העל הסעודית לעונת . ב-24 ביולי 2022 חידש את חוזהו במועדון עד לתום עונת . בעונת  שיחק עם הקבוצה בליגת המשנה הסעודית, ובתום עונה אחת בליגה העפיל עם הקבוצה בחזרה לליגת העל הסעודית.

בעונת  זכה עם אל-אהלי בליגת האלופות האסייתית עילית.

## קריירה בין-לאומית
בשנת 2022 זכה אל-ג'והני עם נבחרת ערב הסעודית עד גיל 23 בטורניר גביע אסיה עד גיל 23.

ב-25 במרץ 2025 ערך את הופעת הבכורה שלו בנבחרת ערב הסעודית, בתיקו 0-0 נגד נבחרת יפן במסגרת מוקדמות מונדיאל 2026.

## תארים
;אל-אהלי
* ליגת האלופות האסייתית עילית (1): 2024/2025

;נבחרת ערב הסעודית עד גיל 23
* גביע אסיה עד גיל 23 (1): 2022

## קישורים חיצוניים

## הערות שוליים

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני אל-אהלי ג'דה
קטגוריה:כדורגלני נבחרת ערב הסעודית
קטגוריה:כדורגלני גביע הזהב 2025
קטגוריה:סעודים שנולדו ב-2001
גיירמו דיאז

**גיירמו דיאז** (**Guillermo Díaz**; נולד ב-22 במרץ 1975) הוא שחקן אמריקאי. הוא ידוע בזכות הסרטים "חברים בכל מחיר" (1998), "200 סיגריות" (1999) ו"סטונוול" (1995). בטלוויזיה הוא ידוע בזכות תפקידו כדייגו "האק" מוניוז בסדרת הדרמה "סקנדל". דיאז הופיע כאורח בסדרות "המופע של שאפל", "העשב של השכן", " ER", "ברוד סיטי", "בנות" ו"חוק וסדר: פשע מאורגן".

## ראשית חייו
דיאז נולד בניו ג'רזי להורים קובנים, וגדל בוושינגטון הייטס, מנהטן.

## קריירה
בשנת 1994, הוא קיבל את תפקיד הדיבוב הראשון שלו בתור ספייק בסרטו של בועז יכין "פרש". משם הוא החל להופיע ב "Party Girl" בתור ליאו, שותפה לדירה של פארקר פוזי. תפקידו הבא היה דראג קווין (לה מירנדה) בסרטו של נייג'ל פינץ "סטונוול".

ב-1998 הופיע כ"פני צלקת" בסרט "חברים בכל מחיר". אחד השחקנים ששחיקו לצידו היה דייב שאפל, שליהק אותו מאוחר יותר למספר פרקים של "המופע של שאפל".

דיאז גילם את גיירמו גרסיה גומז, סוחר סמים, בעונות 2–6 של הסדרה "העשב של השכן".

בשנת 2010, דיאז הופיעה בעירום חזותי מלא בצילומים עבור מגזין Pinups.

בשנת 2011, דיאז הופיע לצד בריטני ספירס בקליפ לסינגל "I Wanna Go", והשתתף בסצנה שהתייחסה לדמותו "פני צלקת" מהסרט "חברים בכל מחיר".

בשנת 2012, דיאז החל את תפקידו הראשי כהאק בסדרת הדרמה "סקנדל".

דיאז היה אחד מהסלבריטאים הרבים ששיחקו בקליפ של ביונסה וג'יי-זי לשיר "Run" בשנת 2014.

## חיים אישיים
דיאז הוא הומוסקסואל. בשנת 2011, הוא סיפר למגזין "אאוט" כי ילדותו הקשה בניו יורק, שבמהלכה הסתיר את מיניותו כדי לא להפוך למטרה, הפכה אותו בסופו של דבר לשחקן טוב יותר. הוא אמר: "למדתי בברונקס. למדתי כל הזמן לנסות להסתיר את העובדה שאני הומו. החזות הזאת של להיות מישהו שאני באמת לא רק כדי להגן על עצמי בהחלט עזרה לי במשחק."  הוא נבחר לאחד מ-100 ההומואים, הלסביות, הביסקסואלים או הטרנסג'נדרים המשפיעים ביותר של מגזין Out לשנת 2013.

דיאז אמר מספר פעמים שהוא מעריץ של מדונה. הוא היה כמעט בכל סיבובי ההופעות שלה ויש לו קעקוע של פניה על זרועו הימנית.

בנובמבר 2017, דיאז היה מועמד לרשימת "OUT100" של מגזין Out לשנת 2017 כהוקרה על עבודתו.

## פילמוגרפיה
### קולנוע

### טלוויזיה

### מדיה אחרת

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:אמריקאים ממוצא קובני
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1975
מיכה פיכמן

**מיכה פיכמן** (23 באוגוסט 1945 – 21 בנובמבר 1972) היה חייל צה"ל שעוטר בעיטור המופת לאחר מותו.

## ביוגרפיה
פיכמן נולד בקיבוץ בית אורן ליפה ולאריה. אביו נהרג באסון מעגן כשהיה בן תשע. ב-1964 גויס לצה"ל, התנדב לצנחנים ושירת בסיירת מטכ"ל.

במסגרת שירותו בסיירת השתתף במבצעי הציפורים, השתתפות שעליה יקבל (לאחר מותו) עיטור המופת. כן השתתף במלחמת ששת הימים. לאחר המלחמה היה ממייסדי קיבוץ מרום גולן.

ב-21 בנובמבר 1972 אירעו מספר תקריות אש בין ישראל לסוריה בדרום רמת הגולן והתושבים באזור נתבקשו לרדת למקלט. פיכמן, שיצא לוודא שכל התושבים עשו כן, נפצע קשה בחזהו מהפגזה סורית ונהרג. לאחר נפילתו קיבל את עיטור המופת על חלקו במבצע ירגזי:

הותיר אחריו אישה ובת שנולדה לאחר מותו. הוא נקבר בבית אורן.

## קישורים חיצוניים
* 

קטגוריה:מעוטרי עיטור המופת
קטגוריה:בית אורן: אישים
קטגוריה:מרום גולן: אישים
קטגוריה:אישים הקבורים בקיבוצים
קטגוריה:ישראלים שנולדו ב-1945
קטגוריה:ישראלים שנפטרו ב-1972
עבדוראוף בורייב

**עבדוראוף בורייב** (באוזבקית: **Abdurauf Boʻriyev**; נולד ב-20 ביולי 2002 בטשקנט שבאוזבקיסטן) הוא כדורגלן אוזבקי המשחק בעמדת הקשר האחורי בקבוצת פחטקור טשקנט מליגת העל האוזבקית ובנבחרת אוזבקיסטן.

## קריירת מועדונים
בורייב גדל במחלקת הנוער של בוניודקור, ובעונת  הושאל לאולימפיק טשקנט מליגת המשנה האוזבקית, וסייע לקבוצה להעפיל לליגת העל האוזבקית. בתום העונה חתם על חוזה קבוע במועדון. ב-15 בינואר 2023 חתם בפחטקור טשקנט מליגת העל האוזבקית, והושאל בחזרה לאולימפיק טשקנט למשך חצי עונה. בחודש יולי 2023 חזר לפחטקור טשקנט.

## קריירה בין-לאומית
בורייב היה חלק מסגל נבחרת אוזבקיסטן עד גיל 23 בטורנירי גביע אסיה עד גיל 23 בשנים 2022 ו-2024, ובשני הטורנירים הפסידה נבחרת אוזבקיסטן בגמר.

הוא נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024), וערך שלוש הופעות בטורניר.

ב-25 במרץ 2025 ערך את הופעת הבכורה שלו בנבחרת אוזבקיסטן, בתיקו 2-2 נגד נבחרת איראן במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני פחטקור טשקנט
קטגוריה:כדורגלני נבחרת אוזבקיסטן
קטגוריה:כדורגלנים אוזבקים באולימפיאדת פריז (2024)
קטגוריה:אוזבקים שנולדו ב-2002
רוסלנבק ג'יאנוב

**רוסלנבק מוזפר אוג'לי ג'יאנוב** (באוזבקיסטן: **Ruslanbek Muzaffar o'g'li Jiyanov**; נולד ב-5 ביוני 2001 בטשקנט שבאוזבקיסטן) הוא כדורגלן אוזבקי המשחק בעמדת החלוץ בקבוצת נבבחור מליגת העל האוזבקית, בהשאלה מניז'ני נובגורוד, ובנבחרת אוזבקיסטן.

## קריירת מועדונים
ג'יאנוב גדל במחלקת הנוער של פחטקור טשקנט. בשנת 2021 הצטרף לאולימפיק טשקנט מליגת המשנה האוזבקית, וסייע לה להעפיל לליגת העל האוזבקית. הוא שיחק בקבוצה גם בעונת .

ב-10 בפברואר 2023 חתם בניז'ני נובגורוד מליגת העל הרוסית, והושאל בחזרה לאולימפיק טשקנט עד ל-30 ביוני. לאחר חזרתו מההשאלה, ערך הופעה אחת במדי ניז'ני נובגורוד, בהפסד 4–5 לספרטק מוסקבה במסגרת הגביע הרוסי.

ב-2 בינואר 2024 הושאל לנבבחור מליגת העל האוזבקית עד ל-30 בנובמבר, ובהמשך הוארכה השאלתו גם לעונת .

## קריירה בין-לאומית
בורייב היה חלק מסגל נבחרת אוזבקיסטן עד גיל 23 בטורנירי גביע אסיה עד גיל 23 בשנים 2022 ו-2024, ובשני הטורנירים הפסידה נבחרת אוזבקיסטן בגמר.

ב-20 בנובמבר 2022 ערך את הופעת הבכורה שלו בנבחרת אוזבקיסטן, בתיקו 0-0 נגד נבחרת רוסיה במשחק ידידות.

הוא נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024), וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים אוזבקים
קטגוריה:חלוצי כדורגל אוזבקים
קטגוריה:כדורגלני ניז'ני נובגורוד
קטגוריה:כדורגלני נבחרת אוזבקיסטן
קטגוריה:כדורגלנים אוזבקים באולימפיאדת פריז (2024)
קטגוריה:אוזבקים שנולדו ב-2001
יער מיתר

**יער מיתר** הוא יער נטוע בדרום ישראל, המקיף את היישוב מיתר מצפון וממזרח. שטחו של היער כ-8,200 דונם, והוא נמצא בגובה של כ-450 מ' מעל פני הים. הוא מהווה מרכיב מרכזי במרחב האקולוגי והנופי של האזור, תוך שהוא תורם לאיכות החיים של תושבי הסביבה ומשמש כאתר נופש ופנאי.

## היסטוריה והקמה
[שמאל|200px|ממוזער|מבט אווירי על היישוב [מיתר (יישוב)|מיתר. ניתן לראות את יער מיתר בחלק העליון של התמונה.]]
הקמת יער מיתר החלה בשנת 1982, במקביל לייסוד היישוב מיתר. הנחת אבן הפינה ליישוב התקיימה ב-7 באוקטובר 1980. חזון התכנון של היישוב כלל יער נרחב כחלק בלתי נפרד מהמרחב העירוני, במטרה לשפר את איכות הסביבה ולהעניק לתושבים שטחים ירוקים נרחבים. קרן קיימת לישראל (קק"ל) אימצה את הרעיון והחלה בנטיעות בשטח היער במקביל לבניית בתי היישוב.

## גאוגרפיה ואקלים
יער מיתר שוכן בשוליים הצפוניים-מערביים של אזור הרי יתיר בחבל יתיר, ברום של כ-450 מטר מעל פני הים. בשל מיקומו באזור ספר המדבר, גידול יער במקום זה מציב אתגרים אקלימיים, ובהשוואה ליער יתיר הסמוך – הנטוע בגבהים שבין 600 ל-850 מטר – תנאי הצמיחה בו קשים יותר.

## צמחייה
היער כולל מגוון מיני עצים ושיחים, בהם עצי אורן, שיטה סלילנית, אלת הבטנה, מיני אקליפטוס ועוד. החלק הצפוני של היער נחשב לוותיק יותר, בעוד שבדרום ניכרת חלוקה לפסיפס של חלקות נטיעה בלימנים הסמוכות לשדות מעובדים.

## אתרים ושבילי טיול
בשטח היער פיתחה קק"ל חניוני נופש, מצפורים ודרכי גישה. דרך נוף מסומנת ירוק, באורך של כ-13.5 קילומטרים, חוצה את היער מצפון לדרום ומתאימה לרכב פרטי. הדרך מקשרת בין החניונים ואתרי היער המרכזיים, ומתחילה בכניסה מכביש 60. כמו כן, שביל ישראל עובר בתחומו של היער, ומאפשר למטיילים ליהנות מנופי האזור ומתחנות התרעננות לאורך הדרך.

בספטמבר 2022 נחנך ביער שביל חדש, "שביל הלימנים". השביל הוקם על ידי קרן קיימת לישראל ובשיתוף עם תושבי מיתר לאחר תקופת הקורונה, מתוך הכרה בצורך לאפשר טיולים במקומות קרובים לבית. השביל הוא מעגלי ואורכו כ-4 ק"מ. משולבים בו תצפיות פנורמיות ומקומות בהם ניתן לראות שיטת הלימנים הייחודית לאגירת מים והשקייה.

## הערות שוליים

קטגוריה:חבל יתיר
קטגוריה:ישראל: יערות
קטגוריה:חבל מיתרים
קטגוריה:מיתר (יישוב)
מיתר
ברק בראונשטיין

**ברק בראונשטיין** (במנדרינית: **巴拉克**; נולד ב-10 ביוני 1999 בהונג קונג) הוא כדורגלן ישראלי-הונג קונגי המשחק בעמדת הקשר ההתקפי בקבוצת שינגדו ווסט קוסט מליגת העל הסינית.

## קריירת מועדונים
בראונשטיין נולד וגדל בהונג קונג למשפחה ישראלית.

הוא גדל במחלקת הנוער של קיצ'י, והחל את הקריירה המקצוענית שלו בקבוצה הבוגרת של המועדון במסגרת ליגת העל של הונג קונג. בסך הכל ערך 13 הופעות ליגה במדי המועדון, וזכה שלוש פעמים באליפות הונג קונג ובתארים נוספים.

לאחר שעזב את קיצ'י, הגיע לישראל ושיחק במדי הפועל הרצליה, הפועל כפר שלם והפועל בקעת הירדן במסגרת ליגה א'.

ב-5 בינואר 2024 חזר להונג קונג וחתם באיסטרן מליגת העל של הונג קונג. הוא ערך עשר הופעות ליגה במדי המועדון, בהן הבקיע שני שערים.

ב-3 באוגוסט 2024 חתם בהונג קונג ריינג'רס מליגת העל של הונג קונג.

## קישורים חיצוניים

* 	
* 	
* 	

## הערות שוליים

קטגוריה:כדורגלנים הונג קונגים
קטגוריה:קשרי כדורגל הונג קונגים
קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל הרצליה
קטגוריה:כדורגלני הפועל כפר שלם
קטגוריה:ישראלים שנולדו ב-1999
יחסי הרשות הפלסטינית – תאילנד

**יחסי תאילנד-הרשות הפלסטינית** נוסדו באופן רשמי ב-1 באוגוסט 2012, לאחר שממלכת תאילנד הכירה במדינת פלסטין כמדינה ריבונית ב-18 בינואר 2012. שגרירות תאילנד בעמאן מוסמכת על ידי הצד הפלסטיני ולרשות הפלסטינית יש שגרירות שאינה תושבת המדינה בקואלה לומפור שבמלזיה.

שתי המדינות חברות ב וכן בתנועת המדינות הבלתי מזדהות .

## היסטוריה
במהלך מלחמת עזה בשנת 2014, תמכה ממשלת תאילנד בפתרון שלום לסכסוך וקראה לישראל ולפלסטין לגלות איפוק. עוד נאמר בהודעה שתאילנד תמשיך לתמוך בשני הצדדים, אך לא תסבול פעילות טרור מצד אף אחד מהצדדים.

בשנת 2016, הנשיא מחמוד עבאס ביקר בתאילנד ונפגש עם ראש הממשלה פריות צ'אן-אוצ'ה.

## טבח שבעה באוקטובר
### תגובה ראשונית
בתגובה לטבח שבעה באוקטובר, ראש ממשלת תאילנד , סרטה תוויסין, הביע את תנחומיו העמוקים לממשלת ישראל ולעם ישראל גינה את מתקפת החמאס והביע את דאגתו לאזרחים התאילנדים שבסכנה. הוא גם הציב את חיל האוויר המלכותי התאילנדי בכוננות לפינוי אזרחיו במידת הצורך. סגן שר החוץ Jakkapong Sangmanee אמר מאוחר יותר כי עמדת המדינה היא "נייטרלית" וכי הממשלה מעדיפה "פתרון שתאפשר לפלסטין ולישראל להתקיים יחד ".

### האזרחים התאילנדים שנפגעו בטבח

במהלך טבח נהרגו 49 אזרחים תאילנדים, ו-31 נחטפו לרצועת עזה, מהם 2 מהם מתו בשבי ו-23 שוחררו בעסקת שחרור החטופים ישראל–חמאס (2023). חמישה אזרחים תאילנדים נוספים שוחררו בינואר 2025.

ב-27 באוקטובר 2023, תאילנד הייתה אחת מ-121 מדינות שהצביעו בעד החלטה ES-10/21 של העצרת הכללית של האו"ם שקראה להפסקת אש מיידית למלחמה בעזה. ההחלטה אושרה ברוב גורף על ידי העצרת הכללית של האו"ם ב-12 בדצמבר 2023.

ב-12 בינואר 2024 ביקר וליד אבו עלי, שגריר פלסטין בתאילנד (המתגורר בקואלה לומפור), ביקר אצל סגן ראש ממשלת תאילנד ושר החוץ. שני הצדדים הצהירו כי הם מוכנים לקדם כל תחום שבו עשוי להיות עניין משותף ובמיוחד סחר ותיירות.

## ראו גם
* יחסי ישראל-תאילנד
* יחסי החוץ של הרשות הפלסטינית

## הערות שוליים

קטגוריה:תאילנד: יחסי חוץ לפי מדינה
קטגוריה:הרשות הפלסטינית: יחסי חוץ לפי מדינה
נצרות מערבית

[ממוזער|250x250 פיקסלים|[ישו מיוצג כ"שה האלוהים" (*[[Agnus Dei]]*), תיאור נפוץ בנצרות המערבית]]
[ממוזער|250x250 פיקסלים|[בזיליקת פטרוס הקדוש שבקריית הוותיקן, מבנה הכנסייה הגדול ביותר בעולם כיום]]
[ממוזער|250x250 פיקסלים|ציר זמן של התפתחות הכנסייה החל מ[נצרות קדומה]]
**נצרות מערבית** היא אחת משתי תת-החלוקות המרכזיות של הנצרות (לצד נצרות מזרחית). הנצרות המערבית כוללת את הכנסייה הלטינית ואת הפרוטסטנטיות המערבית, יחד עם זרמים שהתפצלו מהם, כגון הכנסייה הקתולית הישנה, קתוליות עצמאית ורסטורציוניזם.

רוב מכריע מתוך כ-2.3 מיליארד נוצרים בעולם משתייכים לזרמים מערביים (כ-2 מיליארד: 1.2 מיליארד קתולים לטינים ו-1.17 מיליארד פרוטסטנטים). אחד המרכיבים המרכזיים, הכנסייה הלטינית, התפתחה תחת הנהגתו של הבישוף של רומא. מתוך הכנסייה הלטינית צמח מגוון רחב של זרמים פרוטסטנטיים עצמאיים, בהם לותרניזם ואנגליקניות, שהחלו בהרפורמציה הפרוטסטנטית במאה ה-16. בנוסף, במאה ה-19 התפתחו תנועות עצמאיות נוספות כגון קתוליות עצמאית. לפיכך, המונח "נצרות מערבית" אינו מציין קהילה דתית אחת או זרם דתי אחיד, אלא מתייחס באופן כוללני לזרמים אלו בניגוד לנצרות המזרחית.

ייסוד הכנסייה הלטינית ככנסייה פרטיקולרית סואי יוריס בתוך הכנסייה הקתולית התרחש בד בבד עם התבססות הכס הקדוש ברומא, שטען לעליונות אפיפיורית עוד מימי העת העתיקה. הכנסייה הלטינית נבדלת מכנסיות מזרחיות קתוליות, שגם הן נמצאות בקומיוניון מלא עם האפיפיור ברומא, וכן מהכנסייה האורתודוקסית המזרחית והכנסיות האורתודוקסיות המזרחיות הקדומות, שאינן בקשר קומוניון עם רומא, ומשתייכות לזרם המזרחי של הנצרות. המונחים "מערבית" ו"מזרחית" בהקשר זה התפתחו מתוך חלוקות גאוגרפיות ששיקפו גם את ההבדלים התרבותיים שבין העולם ההלניסטי לבין העולם הלטיני, ואת הפיצול הפוליטי בין האימפריה הרומית המערבית לבין האימפריה הביזנטית. בימי הביניים, מאמיני הכנסייה הלטינית, ללא קשר למוצאם האתני, נהגו לכנות עצמם "לטינים" כדי להבדיל עצמם מנוצרים מזרחיים ("יוונים").

הנצרות המערבית שיחקה תפקיד מרכזי בעיצוב העולם המערבי. עם התרחבות הקולוניאליזם אירופי החל מהעת החדשה המוקדמת, התפשטה הכנסייה הלטינית, ובהמשך גם הפלגים הפרוטסטנטיים שלה, לאמריקה, להפיליפינים, לאפריקה הדרומית, לאזורים מסוימים במערב אפריקה, ולאוסטרליה וניו זילנד. לכן, כאשר משתמשים במונח "נצרות מערבית" ביחס לתקופות שלאחר המאה ה-16, הכוונה אינה בהכרח למיקום גאוגרפי אלא למכלול זרמים שנכללים בהגדרה זו.

בימינו, ההבחנה הגאוגרפית בין נצרות מערבית לנצרות מזרחית אינה חד-משמעית כפי שהייתה בעת העתיקה או בימי הביניים, בשל פעילות מיסיונרית, הגירה וגלובליזציה. לכן, המונחים "נצרות מערבית" ו"נצרות מזרחית" משמשים בעיקר לציון הבדלים היסטוריים, תאולוגיים וליטורגיים, ולא לתיאור מיקום גאוגרפי עכשווי.

בעוד שהכנסייה הלטינית ממשיכה להשתמש בטקסים ליטורגיים לטיניים, הזרמים הפרוטסטנטיים והקתוליות העצמאית נוהגים במגוון מסורות ליטורגיות שונות.

הרעיון הראשון של אירופה כתחום תרבותי (ולא רק גאוגרפי) הופיע בהרנסאנס הקרולינגי במאה ה-9, אשר כלל שטחים שנהגו את מסורות הנצרות המערבית באותה תקופה.

## הערות שוליים

קטגוריה:תרבות המערב
קטגוריה:נצרות
וונדרבלוקס

**וונדרבלוקס** (באנגלית: **Wonderblocks** או **Thinkingblocks**) היא תוכנית טלוויזיה מבית היוצר של ה-BBC, זוהי הסדרה הרביעית מבית היוצר של הסדרות "אלפאבלוקס", "נאמברבלוקס" ו"צבעבלוקס".

בישראל הסדרה שודרה בדיבוב עברית בערוץ A+ החל מ-1 באוגוסט 2025 יחד עם צבעבלוקס (כאשר הוא משודר גם בערוץ הופ! ובערוץ לולי).

## הדמויות
* **קדימה** – עיגול ירוק, צריך לקדם.
* **עצור** – מתומן אדום, צריך לעצור.
* **שוב** – משולש צהוב, צריך לשחק עוד פעם.

## קישורים חיצוניים
* 
* וונדרבלוקס, באתר ערוץ A+
* מידע על הסדרה
קטגוריה:סדרות CBeebies
קטגוריה:ערוץ לגדול חכם סדרות
קטגוריה:סדרות טלוויזיה בריטיות לילדים
בוב סול

**רוסרט ריימונד "בוב" סול** (באנגלית: **Robert Raymond Sohl**; 28 במרץ 1928 - 8 באפריל 2001) היה שחיין אמריקאי, זוכה מדליית ארד אולימפית (לונדון 1948) במשחה ל-200 מטר חזה.

## ביוגרפיה
סול נולד וגדל ביורק, פנסילבניה. הוא למד באוניברסיטת מישיגן.

### 1947
באליפות המכללות שנערכה בסיאטל במרץ 1947 זכה במדליית זהב במשחה שליחים 3x100 יארד מעורב ביחד עם הארי הולידיי וריצ'רד ויינברג בשיא עולם חדש של 2:54.9 דקות.

### 1948
באליפות המכללות שנערכה באן ארבור, מישיגן במרץ 1948 זכה שוב במדליית זהב במשחה שליחים 3x100 יארד מעורב ביחד עם הארי הולידיי ודייוויד טייטל בתוצאה של 2:54.9 דקות.
#### מדליית ארד אולימפית
באולימפיאדת לונדון זכה במדליית ארד, במשחה ל-200 מטר חזה בתוצאה של 2:43.9 דקות, אחרי חבריו לנבחרת ג'ו ורדור שקבע שיא אולימפי חדש של 2:39.3 דקות וקיית' קרטר (2:40.2 דקות). למרות שזמנו נרשם על ידי מודדי הזמן כ-0.2 שניות איטי יותר מזה של ג'ון דייוויס מאוסטרליה, שסיים במקום הרביעי, שופטי המיקום קבעו שסול נגע לפניו והעניקו לו את מדליית הארד. שבעת השחיינים הראשונים מתוך שמונה שחייני הגמר שחו את סגנון החזה המשופר, ידיים פרפר מחוץ למים ורגליים בסגנון חזה.

## ראו גם

## קישורים חיצוניים

## הערות שוליים

קטגוריה:שחייני חזה
קטגוריה:שחייני פרפר
קטגוריה:שחיינים באולימפיאדת לונדון (1948)
קטגוריה:שיאני עולם אמריקאים: שחייה
קטגוריה:אמריקאים שנולדו ב-1928
קטגוריה:אמריקאים שנפטרו ב-2001
דיוקנה השני של אדלה בלוך-באואר

**דיוקנה  השני של אדלה בלוך-באואר** הוא ציור מ-1912 מאת גוסטב קלימט. היצירה מציגה את דיוקנה של אדלה בלוך-באואר, אשת חברה וינאית שהייתה פטרונית אמנות וחברה קרובה של קלימט.

בשנת 1907 השלים קלימט דיוקן קודם של בלוך-באואר. במהלך מלחמת העולם השנייה נבזזו שני הדיוקנאות, לצד יצירות אמנות נוספות, בידי הנאצים ממשפחת בלוך-באואר. לאחר המלחמה הוצג "דיוקנה של אדלה בלוך-באואר השנייה" בגלריה האוסטרית בלוודר עד שנת 2006, אז הוחזר לידי אחייניתה של אדלה, מריה אלטמן. 

## השפעת מאטיס
במהלך תערוכת קונסטשאו השנייה של תנועת קלימט בשנת 1909, התרשם קלימט עמוקות מיצירתו של אנרי מאטיס. באותה שנה אף ביקר בפריז על מנת להתרשם מיצירות פוביסטיות נוספות של מאטיס. במהלך ביקורו נחשף גם לאוספים של אמנות פרימיטיבית ואמנות מזרחית שהיו בבעלותו של מאטיס. השפעתו של מאטיס ניכרת בבירור בציור דיוקנה של אדלה בלוך-באואר השנייה משנת 1912.

## תיאור היצירה
השפעתו של מאטיס על דיוקנה השני של אדלה בלוך-באואר של קלימט מתבטאת בראש ובראשונה בשימוש הצבעוני הנועז ובכרומטיקה העזה, וכן בשילוב בין משטחי צבע גאומטריים גדולים לבין דפוסים צפופים של מוטיבים פרחוניים מזרחיים ודמויות קטנות. הדמות המוצגת עומדת באופן קמוץ ומהוסס בין קווי מתאר חדים, ותהליך הפרסונליזציה שלה מוגבל למדי. שילוב הגבולות הירוקים-כהים של לבושה עם צבעי הרקע מחזק את התחושה שהיא מהווה חלק בלתי נפרד מהקישוט הסובב אותה.

לציור אין לרוב ייחוס של משמעות סמלית גבוהה. עם זאת, היסטוריוניות אמנות פמיניסטיות נוטות לפרש את תנוחתה הנוקשה והמאולצת של אדלה כביטוי לגישתו המניפולטיבית של קלימט כלפי נשים.

## בעלות
[250px|ממוזער|שמאל|[דיוקנה הראשון של אדלה בלוך-באואר]]
אדלה בלוך-באואר הייתה אשתו של פרדיננד בלוך-באואר, תעשיין אמיד אשר תמך באמנויות וסייע כלכלית לגוסטב קלימט. אדלה בלוך-באואר הייתה האדם היחיד שדיוקנו צויר פעמיים על ידי קלימט; היא מופיעה גם ביצירה הידועה בהרבה, דיוקנה הראשון של אדלה בלוך-באואר. שני הדיוקנאות הוצגו בבית המשפחה לפני שהוחרמו על ידי הנאצים במהלך מלחמת העולם השנייה. המוזיאון האוסטרי שבו הוצגו לאחר המלחמה סירב תחילה להשיבם לבעליהם החוקיים, ובעקבות כך נפתח מאבק משפטי ממושך בארצות הברית ובאוסטריה (הרפובליקה של אוסטריה נגד אלטמן). מאבק זה הסתיים בכך ששני הדיוקנאות של אדלה בלוך-באואר ושלוש יצירות נוספות של קלימט הושבו בינואר 2006 למריה אלטמן, אחייניתו של פרדיננד בלוך-באואר.

בנובמבר 2006 נמכר הציור "דיוקנה  השני של אדלה בלוך-באואר" בבית המכירות הפומביות כריסטי'ס, בניהולו של יו"ר הסניף הניו-יורקי סטיבן לאש, תמורת כמעט 88 מיליון דולר — המחיר הרביעי בגובהו ששולם אז עבור יצירת אמנות במכירה פומבית. הרוכשת הייתה אופרה וינפרי.

הציור הושאל באופן זמני לגלריה נויה בניו יורק לתערוכה "קלימט ונשות תור הזהב הווינאי, 1900–1918", אשר במסגרתה אוחד זמנית עם הדיוקן הראשון. בסתיו 2014 ניתן הציור בהשאלה מיוחדת לטווח ארוך למוזיאון לאמנות מודרנית (MoMA) בניו יורק. בקיץ 2016 מכרה אותו וינפרי לרוכש סיני אלמוני בסכום של 150 מיליון דולר.

## קישורים חיצוניים

## הערות שוליים

קטגוריה:ציורים משנות ה-1910
קטגוריה:וינה: אישים
קטגוריה:דיוקנאות נשים
קטגוריה:גוסטב קלימט
קטגוריה:ביזת יצירות אמנות בידי הנאצים
אנני אילונזה

**אנט נגוזי אילונזה** (באנגלית: **Annette Ngozi Ilonzeh**; נולדה ב-23 באוגוסט 1983) היא שחקנית אמריקאית.

## ביוגרפיה
אילונזה נולדה בגרייפוויין, טקסס, שבארצות הברית, ולמדה בבית ספר התיכון קוליוויל הריטג'. אביה הוא ניגרי ממוצא איגבו, ואמה לבנה. בשנת 2007, היא ערכה את הופעת הבכורה הטלוויזיונית שלה בפרק של הסיטקום "איך פגשתי את אמא" של רשת CBS. היו לה תפקידים קטנים בסרטים "הוא פשוט לא בקטע שלך", "מיס מרץ" ו"פרסי ג'קסון וגנב הברק". בין השנים 2009 ל-2010, אילונזה גילמה תפקיד חוזר באופרת הסבון "מלרוז פלייס" של רשת CW, ובשנת 2010 הופיעה ככוכבת אורח בשלושה פרקים של סדרת הטלוויזיה "הפמליה". בין השנים 2010 ל-2011, היא גילמה את התפקיד של מאיה וורד באופרת הסבון "בית חולים כללי" של רשת ABC.

בינואר 2011, אילונזה הוכרזה כאחת המלאכיות בגרסה המחודשת של סדרת הטלוויזיה " המלאכיות של צ'רלי" משנות ה-70. הסדרה, שעלתה לראשונה בספטמבר 2011, קיבלה ביקורות שליליות ברובן, ובוטלה יום לאחר ששודר הפרק הרביעי. במרץ 2012 הוכרז כי אילונזה תופיע בסדרה "החץ" של רשת CW. מאוחר יותר באותה שנה, היא החלה להופיע בתפקיד חוזר בסדרת הדרמה "הוחלפו בלידתן" של רשת ABC Family. בשנת 2013, היא שיחקה תפקיד ראשי בסרט הטלוויזיה "מציאות של רוצח" של הערוץ Lifetime.

בשנת 2013, אילונזה גם שיחקה בתפקיד אורח בעונה השנייה של הסדרה "היפה והחיה" של CW, באותה שנה היא גם גילמה תפקיד חוזר בדרמת הקומדיה "גדולה מהחיים". בהמשך, היה לה תפקיד חוזר בסדרות "מבוקש" ו"אימפריה".

בשנת 2017, אילונזה גילמה את תפקידה הקולנועי הגדול הראשון, כשגילמה את קידאדה ג'ונס בדרמה הביוגרפית "טופאק: כל העיניים עליי", הסרט מספר על אמן ההיפ הופ טופאק שאקור. מאוחר יותר באותה שנה, היא גילמה את התפקיד הראשי בסרט המותחן הפסיכולוגי "עד שהמוות יפריד בינינו". הסרט יצא לאקרנים ב-29 בספטמבר 2017 וגרף 3.5 מיליון דולר ברווחים. כמו כן, באותה שנה היא שיחקה בתפקיד אורח בפרק של "אימה אמריקאית: הכת". בשנת 2018, אילונזה הופיעה במותחן האקשן "נקמה חריפה", ולוהקה לתפקיד ראשי בפיילוט הדרמה "Staties" של רשת ABC, שלא שהפך לסדרה. מאוחר יותר בשנת 2018, אילונזה החלה לגלם את אמילי פוסטר בזיכיון "שיקגו" של דיק וולף, דרך כיכובה בסדרה "שיקגו FIRE". היא הופיעה בשתי עונות, ועזבה לאחר עונה 7. בשנת 2021 היא כיכבה בפיילוט נוסף שלא נמכר, "Getaway" עבור NBC.

בשנת 2022, אילונזה כיכבה בסרט האקשן, "משחק סוכנים". הסרט יצא לאקרנים בארצות הברית ב-8 באפריל 2022, על ידי חברת ההפקות Saban Films, הוא ספג ביקורת קשה מצד המבקרים. בשנת 2023, אילונזה כיכבה בארבעה סרטים בתפקידים ראשיים: מותחן האימה "פחד", מותחן פסיכולוגי "הרוס", סרט המתח "רומן אכזרי", ומותחן האימה "נשמות תאומות". בשנת 2024 היא כיכבה בסרט המתח "הבת החורגת".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ממוצא ניגרי
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
יאימר מדינה

**יאימר אבל מדינה אורטיס** (בספרדית: **Yaimar Abel Medina Ortiz**; נולד ב-5 בנובמבר 2004 באקוודור) הוא כדורגלן אקוודורי המשחק בעמדת המגן השמאלי בקבוצת ראסינג גנק מליגת העל הבלגית ובנבחרת אקוודור.

## קריירת מועדונים
מדינה גדל במחלקת הנוער של אינדפנדיינטה דל ואיה. בשנת 2022 החל לשחק בקבוצה הבוגרת של המועדון במסגרת ליגת העל האקוודורית, ובסך הכל ערך 48 הופעות ליגה במדי המועדון, בהן הבקיע ששה שערים.

ב-9 בינואר 2025 חתם על חוזה לארבע שנים וחצי בראסינג גנק מליגת העל הבלגית.

## קריירה בין-לאומית
מדינה שיחק בנבחרות הצעירות של אקוודור.

ב-6 בספטמבר 2024 ערך את הופעת הבכורה שלו בנבחרת אקוודור, בהפסד 0–1 לנבחרת ברזיל במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:כדורגלני ראסינג גנק
קטגוריה:כדורגלני נבחרת אקוודור
קטגוריה:אקוודורים שנולדו ב-2004
מיכאל נוסוביצקי

**מיכאל נוסוביצקי** (נולד ב-11 במרץ 2003 בקייב שבאוקראינה) הוא מחליק אמנותי ישראלי.

## ביוגרפיה
נוסוביצקי נולד בקייב שבאוקראינה. לו אחות תאומה, מריה, גם היא מחליקה אמנותית לשעבר.

### 2019
באליפות העולם בהחלקה אמנותית על הקרח לנוער שנערכה בזאגרב שבקרואטיה במרץ סיים במקום 25 יחד עם אחותו בקטגוריית ריקוד על הקרח בתוצאה של 43.10 נקודות.

### 2020
באליפות העולם בהחלקה אמנותית על הקרח לנוער שנערכה בטאלין שבאסטוניה במרץ סיים במקום 23 יחד עם אחותו בקטגוריית ריקוד על הקרח בתוצאה של 46.03 נקודות.

### 2021
באליפות ישראל 2022 בהחלקה אמנותית על הקרח שנערכה בדצמבר זכה במדליית זהב יחד עם אחותו בקטגוריית ריקוד על הקרח בתוצאה של 168.74 נקודות.

### 2022
באליפות ישראל 2023 בהחלקה אמנותית על הקרח שנערכה בדצמבר זכה במדליית כסף יחד עם אחותו בקטגוריית ריקוד על הקרח בתוצאה של 160.95 נקודות.

### 2023
באליפות אירופה בהחלקה אמנותית על הקרח שנערכה באספו שבפינלנד בינואר סיים במקום 13 יחד עם אחותו בקטגוריית ריקוד על הקרח בתוצאה של 156.52 נקודות.

באליפות העולם בהחלקה אמנותית על הקרח שנערכה בסאיטאמה שביפן במרץ סיים במקום 17 יחד עם אחותו בקטגוריית ריקוד על הקרח בתוצאה של 163.01 נקודות.

### 2024
באליפות אירופה בהחלקה אמנותית על הקרח שנערכה בקובנה שבליטא בינואר סיים במקום 19 יחד עם אחותו בקטגוריית ריקוד על הקרח בתוצאה של 147.67 נקודות.

באליפות העולם בהחלקה אמנותית על הקרח שנערכה במונטריאול שבקנדה במרץ סיים במקום 29 יחד עם אחותו בקטגוריית ריקוד על הקרח בתוצאה של 59.16 נקודות.

באליפות ישראל 2024 בהחלקה אמנותית על הקרח שנערכה באפריל זכה במדליית זהב יחד עם אחותו בקטגוריית ריקוד על הקרח בתוצאה של 175.12 נקודות.

### 2025
בשנת 2025 החל להתחרות בצמד יחד עם שירה איכילוב.

## קישורים חיצוניים

* מיכאל נוסוביצקי, באתר isuresults

## הערות שוליים

קטגוריה:מחליקים אמנותיים על קרח ישראלים
קטגוריה:ישראלים ילידי אוקראינה
קטגוריה:אלופי ישראל בספורט
קטגוריה:תאומים ישראלים
קטגוריה:ישראלים שנולדו ב-2003
עץ אגס (גוסטב קלימט)

**עץ אגס** (בגרמנית: **Birnbaum**) הוא ציור מאת גוסטב קלימט מתקופת "התקופה הזהובה" של יצירתו. קלימט השלים את הציור בשנת 1903, במהלך שהותו בליצלברג שעל אגם אטרזה. בשנת 1918, הוא ערך שינויים נוספים ביצירה. כיום, הציור מוצג במוזיאון בוש-רייזינגר, חלק מהמוזיאונים לאמנות של הרווארד שבארצות הברית (הציור נרכש באמצעות תרומה למוזיאון פוג בשנת 1966).

## תיאור
עץ אגס בפריחתו המלאה שולט בנוף מוקדם זה של קלימט, שנחשב לנציג הבולט של הציור המודרני בווינה סביב תחילת המאה ה-20. באותה תקופה דחו אמנים ומעצבים בווינה את העמדות השמרניות של האקדמיה, ושאפו ליצור אמנות חדשה ובלתי תלוית מסורת היסטורית. בעוד שבדרך כלל ציורי נוף מצוירים בפורמט אופקי, קלימט בחר כאן בבד מרובע – צורה גאומטרית טהורה, שהייתה גם מוטיב דקורטיבי מוביל בסגנון של קבוצת "הפרישה הווינאית". בכל עלה פורח, כל נקודת צבע מרמזת על עלה, פרח או פרי בודד. שדה הצבעים השטוח והמרצד מזכיר גם את ציוריהם של הפוסט-אימפרסיוניסטים וגם פסיפסים ביזנטיים. בצדו השמאלי של הציור ניכר ריכוז צבעים גבוה יותר מאשר במרכז או בצדו הימני. קלימט המשיך להוסיף פרטים לציור גם לאחר שהעניק אותו לאמיליה פלוגה, מוזה ואהובתו, בשנת 1903.

## מקור הציור
הציור הוענק כמתנה מאת קלימט לאמילי פלוגה, בווינה, אוסטריה. מאוחר יותר הוצג בגלריה נויה בווינה (עד 1933), בגלריה סן אטיין בפריז (עד 1939), ומשם הועבר לסניף הגלריה בניו יורק (עד 1950). הציור נמסר במתנה על ידי אוטו קאליר למוזיאון פוג, שם נשמר בשנים 1956–1966. אוטו קאליר היה הבעלים של גלריה נויה בווינה ושל גלריה סן אטיין בפריז ובניו יורק.

## הערות שוליים

קטגוריה:גוסטב קלימט
קטגוריה:ציורים משנות ה-1900
קטגוריה:ציורי שמן
קטגוריה:עצים בציורים
שהדאד

**שאהדאד** (בפרסית: **شهداد**) היא עיר ובירת מחוז שהדאד שבאיראן. העיר ממוקמת בשולי מדבר לוט, מהאזורים החמים בעולם. כיום, גידולה החקלאי העיקרי הוא תמרים.

## היסטוריה
העיר ידועה בממצאיה הארכאולוגים. בעיר נמצאו מרכזי מסחרי חשובים מתקופת הברונזה. שעברו דרך מסופוטמיה. דגל המתכת העתיק ביותר הידוע בהיסטוריה התגלה בעיר, בנוסף לפסלי חרס ייחודיים, תכשיטים וכלי מתכת רבים. ישנן טירות וחאנות רבות בסביבת העיר.

## אוכלוסייה
נכון לשנת 2006, 4,097 אנשים התגוררו ב-1,612 בתים בעיר. נכון לשנת 2016, 5,217 אנשים התגוררו ב-1,621 בתים בעיר.

## קישורים חיצוניים

## הערות שוליים

קטגוריה:איראן: ערים
אולימפיאדת גיליס

**אולימפיאדת גיליס** היא תחרות המתמטיקה הגדולה בישראל.

## היסטוריה
אולימפיאדת גיליס נערכת מדי שנה במכון ויצמן למדע ברחובות, ומשתתפים בה כ-250 תלמידי תיכון, אך ההשתתפות פתוחה גם לתלמידים צעירים יותר. התחרות נקראת על-שם פרופסור יוסף גיליס, מראשוני הפקולטה למתמטיקה במכון ויצמן למדע, שייסד את התחרות הארצית הישראלית בשנת 1968. הוא גם אימן במשך שנים רבות את נבחרת ישראל במתמטיקה לקראת אולימפיאדת המתמטיקה הבין-לאומית (IMO) ותחרויות מתמטיקה בינלאומיות נוספות. לאחר פטירתו בשנת 1993 נקראה תחרות אולימפיאדת המתמטיקה הישראלית השנתית על שמו.

בשנים האחרונות אולימפיאדת גיליס משמשת כשלב מרכזי במיונים לנבחרת ישראל במתמטיקה.

החל משנת 2005, רוב האוניברסיטאות בישראל מעניקות מלגת לימודים מלאה למשך שנה לזוכים במקום הראשון ומלגה חלקית לזוכים במקומות השני והשלישי.

## ראו גם
* אולימפיאדת המתמטיקה האירופית לנערות

## קישורים חיצוניים
* 
* אתר אולימפיאדת גיליס, באתר הפקולטה למתמטיקה ולמדעי המחשב במכון וויצמן למדע
* רשימת הזוכים באולימפיאדת גיליס לפי שנים, באתר האולימפיאדה במכון וויצמן למדע
* אתר נבחרת ישראל במתמטיקה

## הערות שוליים

קטגוריה:מכון ויצמן למדע
קטגוריה:מפעלים לקידום המתמטיקה
קטגוריה:אולימפיאדות מדע
קטגוריה:ישראל: מדע וטכנולוגיה
נתנאל אייזקס

**נתנאל אייזקס** (1808 – 1872) היה הרפתקן יהודי-אנגלי אשר מילא תפקיד חשוב בהיסטוריה של נטאל, היום דרבן, דרום אפריקה.

## קורות חיים
### ילדות ונעורים

נתנאל אייזקס נולד בקנטרברי, אנגליה, למשפחה יהודית. אביו היה סוחר וגם אימו הגיע ממשפחת סוחרים הולנדים. בגיל 14 נפטר אביו ואמו שלחה אותו אל בני משפחתה שחיו באי-סנט הלנה והיו להם קשרים טובים עם השלטונות. אבל אייזקס חיפש הרפתקאות וכעבור שלוש שנים נסע לדרום אפריקה באוניית משא שפרקה סחורות בקייפטאון. משם נסע למחוז נטאל כדי להצטרף לשני הרפתקנים. שכבר היו באזור.

### מסע לשבטי הזולו בדרום אפריקה

בדרום אפריקה התיידד עם סוחר ממזרח הודו בשם פרנסיס פריוול ששם לב לתשוקתו של אייזקס להרפתקאות וצירף אותו לביקור נימוסין אצל דינגאנה, אחיו של מלך הזולו שאקה שהזמין אותם לחצרו. אייזקס ופריוול התגוררו מספר שנים אצל שאקה, מלך הזולו, למדו לדבר שפת זולו שוטפת. הם השתמשו בקשריהם עם אנשי מסחר בריטים והקימו את העיר פורט נטאל, שנקראת היום דרבן, שהפכה לעיר השנייה בגודלה בדרום אפריקה. כאחוות תודה מינה המלך שאקה את אייזקס למושל פורט נטאל, ואף העניק לו שטחי אדמה גדולים. אייזקס עזב את נטאל בשנת 1831, לאחר מותו של שאקה כאשר סכסוכים בין יורשיו הפכו להיות מסוכנים ללבנים המעטים שחיו שם.

### עזיבת שבטי הזולו

בשנת 1844 התיישב בסיירה לאון שם בנה עסק משגשג. לאחר שהואשם בסחר בעבדים, חזר לאנגליה והאשמות נגדן התפוגגו.

אייזקס נשאר יהודי אף כי לא הציג עצמו כיהודי ולא שמר על מנהגים יהודים. הוא נקבר בבית הקברות היהודי של קנטרברי לאחר מותו ב-26 ביוני 1872.

## השפעה על המידע ההיסטורי
אייזקס תעד את רשמיו מאנשי הזולו ומנהגיהם המעניינים במיוחד משום שהם תיאור של אנשי הזולו לפני שהיו תחת השפעה אירופאית. הוא חי בקשר יומיומי עם המלך שאקה רב העוצמה של שבט הזולו, בתקופה שבה אימפריית הזולו הייתה בשיאה של השפעתה בדרום אפריקה. הוא זכה ליחס חיבה באופן כללי, הוענקו לו דרגות ואותות כבוד, כמו גם שטח אדמה גדול. הוא וחברו למדו לדבר את שפת הזולו שוטפת. אייזקס כתב ספר זיכרונות המשתרע על פני שני כרכים בשם "מסעות והרפתקאות במזרח אפריקה" (1836). ספר זה הפך לאחר מכן לאחד המקורות העיקריים שצוטטו על ידי היסטוריונים וגם התווכחו על הדיוק כתביו של אייזק ובמיוחד באכזריותם של מלכי הזולו כשלבסוף התברר כי התיאורים נכונים.

## לקריאה נוספת

* Louis Herrman (December 1974). "Nathaniel Isaacs" (PDF). *Natalia* (4). Pietermartizburg: The Natal Society Foundation: 19–22. Retrieved 10 August 2010.
* Nathaniel Isaacs – Explorer and a Founder of Natal". jtrails.org.uk – National Anglo-Jewish Heritage Trail. Retrieved 13 December 2012.
* MacLean, Charles Rawden (1992). Gary, Stephen (ed.). Natal Papers of 'John Ross'. University of Natal Press. 
* Gadsden, R.J. (1974). "Francis Farewell" (PDF). *Natalia* (4). Natal Society Foundation


## קישורים חיצוניים
* 

## הערות שוליים

קטגוריה:הרפתקנים
קטגוריה:ילידי 1808
קטגוריה:נפטרים ב-1872
עץ תפוחים I

**עץ תפוחים I** הוא ציור נוף של האמן האוסטרי גוסטב קלימט, שנוצר בשלב המאוחר של יצירתו. בציור זה בולט המעבר של קלימט מסגנון אימפרסיוניסטי רך אל סגנון פסיפסי ודקורטיבי יותר, מבלי להגיע לנוקשות הגאומטרית והצבעוניות המטאלית שאפיינה את דיוקנאותיו. נופי קלימט, ובהם עץ תפוחים I, מציגים פיתוח אורגני של שפה ציורית שהלכה ונעשתה אבסטרקטית, תוך שמירה על תחושת עומק מדומה.

בציור ניתן להבחין בארבע שכבות מרחב: פרחים גדולים בקדמת הציור, שדה פתוח, עץ התפוחים עצמו, ורקע ירוק-עלוותי. אך באמצעות תבנית משיחות אחידה, קלימט מערער את תחושת העומק, וחושף את פני השטח כשטוחים. כך נוצרת מתיחה בין ייצוג ריאליסטי לבין הפשטה צורנית.

עץ תפוחים I מדגים את חירותו של קלימט בציורי הנוף, אשר איפשרו לו לעסוק בצבע, מרקם וקומפוזיציה ללא מגבלות של נאמנות לפסיכולוגיה או לרצון המזמין, כפי שנדרש ביצירותיו הפיגורטיביות. ציור זה נחשב לאחת מהיצירות המופשטות ביותר של קלימט, ויש הרואים בו ביטוי מוקדם לרוח המודרניסטית שעמדה לפרוץ באירופה של ראשית המאה ה־20.

## היסטוריית הבעלות
הציור עץ תפוחים I נרכש מהאמן גוסטב קלימט על ידי פרדיננד ואדלה בלוך-באואר בווינה. לאחר סיפוח אוסטריה לגרמניה הנאצית במרץ 1938, הוחרם הציור במאי אותה שנה על ידי הרשויות בווינה. לאחר מכן הועבר לידי ד"ר אריך פירר, שמונה על ידי המדינה כאפוטרופוס על נכסי בלוך-באואר. באוקטובר 1941 נרכש הציור על ידי הגלריה האוסטרית (Österreichische Galerie) בווינה. לאחר מאבק משפטי מתוקשר, הוחזר הציור במרץ 2006 ליורשיהם של אדלה ופרדיננד בלוך-באואר על ידי ממשלת אוסטריה.

## הערות שוליים

קטגוריה:גוסטב קלימט
קטגוריה:ציורים משנות ה-1900
קטגוריה:ציורי שמן
קטגוריה:עצים בציורים
ג'ון סטוקוול

**ג'ון סטוקוול סמואלס הרביעי** (באנגלית: **John Stockwell Samuels IV**; נולד ב-25 במרץ 1961) הוא שחקן, במאי, תסריטאי ודוגמן אמריקאי. הוא ידוע בזכות תפקידיו בסרטים "אהבה בשחקים", "קריסטין", צפון ודרום וגם ביים סרטים כמו סודות בים הכחול על עבודתו בסרט הטלוויזיה "Cheaters", היה מועמד לפרס אמי על כתיבה מצטיינת למיני-סדרה, סרט או תוכנית דרמטית מיוחדת.

## ביוגרפיה
סטוקוול נולד בגלווסטון, טקסס, בנם של אלן ריצ'רדס ועורך הדין ג'ון ס. סמואלס השלישי. אחותו היא ההיסטוריונית אוולין וולש, ואחייניתו היא הזמרת והיוצרת פלורנס וולש. אביו, עורך דין ומגנט פחם מטקסס, רכש את האחוזה "Salutation" בגלן קוב, לונג איילנד.

במהלך לימודיו באוניברסיטת הרווארד, נסע לניו יורק כדי להופיע באופרת הסבון "Guiding Light".

בתחילת הקריירה שלו, סטוקוול היה דוגמן בינלאומי. במהלך תקופה זו, הפך לחבר של האמן הפופ אנדי וורהול. תפקידו הראשון בסרט קולנוע היה ב-1981 בסרט "So Fine". תפקידיו הידועים ביותר כוללים את הסרט הקומי "Losin' It" (1983) בתפקיד ספיידר; באותה שנה, בסרט האימה של ג'ון קרפנטר קריסטין בתפקיד דניס גילדר; ובסרט הקומי מדען בעל כורחו בתפקיד מייקל הרלן.

הוא הופיע במיני-סדרה צפון ודרום. ב-1986, הופיע בסרט אהבה בשחקים בתפקיד קוגר. הוא הופיע גם בתוכניות טלוויזיה כמו "The Young Riders" ו-"יום שישי ה-13"

## חיים אישיים
סטוקוול ניהל מערכות יחסים קצרות עם השחקנית ביאנקה ג'אגר והדוגמנית ברברה אלן.

סטוקוול נשוי להלין הנדרסון, שף וקייטרינג. לזוג שלושה ילדים.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:בוגרי אוניברסיטת הרווארד
קטגוריה:דוגמנים מטקסס
קטגוריה:שחקנים אמריקאים
קטגוריה:במאים אמריקאים
קטגוריה:אמריקאים שנולדו ב-1961
יקיר העיר רחובות

**יקיר העיר רחובות** הוא תואר יקיר העיר המוענק בטקס חגיגי לתושבי העיר רחובות, לרוב תושבים ותיקים, אשר מבטא את הערכת העיר, תושביה והעומדים בראשה לאותם אנשים אשר תרמו מזמנם, ממרצם השקיעו מאמץ והשפיעו בעשייתם על התפתחות העיר וחיי הקהילה בה.

## הקריטריונים לקבלת התואר
* אזרחי מדינת ישראל ותושבי הארץ בשלוש שנים שקדמו למועמדות.
* תושב העיר עם תרומה יוצאת דופן לקידום העיר רחובות והתפתחותה, או לקידום נושא מיוחד, שהביא להעשרת החיים בעיר או להאדרת המוניטין שלה כעיר.
* תושב העיר שתרומתו יוצאת הדופן והראשונה במעלה, הינה מתמשכת ורבת משמעות ותרמה באופן מכריע לקידומה של העיר ולהאדרתה.
* תושב העיר שהגיע להישגים ראשונים במעלה בתחום פעילותו ונודע בקשר לכך ברבים כתושב העיר רחובות.
* תושב העיר שהצטיין בפעילותו בעיר באחד התחומים המנויים להלן שלא בתחום חובתו כגון: חינוך, תרבות, אמנות, ספרות, מדע, מחקר, רפואה, כלכלה, חברה (לעניין זה ניתן להמליץ על מתנדב יוצא דופן, אשר בולט במיוחד וניכר כי פעילותו ההתנדבותית הינה ייחודית), וכל תחום מיוחד אחר שהוועדה תחליט.
* מועמד שאינו תושב העיר, שבשטח פעילותו והתמחותו תרם תרומה סגולית לפיתוח העיר או להאדרת המוניטין שלה.
* המלצה על הענקת עיטור יקיר/ת רחובות תחול רק על מועמדים שעודם בחיים (לא ניתן להמליץ על אדם שנפטר). במקרים חריגים, יהיה ניתן להעניק את העיטור לאדם שהלך לעולמו.
* העיטור יינתן ליחידים. במקרים חריגים יהיה ניתן להעניקו לשותפים להישג או פעילות. בכל מקרה לא יינתן לתאגיד.
* ניתן לקבל את העיטור פעם אחת בחיים.

## רשימת הזוכים

## ראו גם
* יקיר העיר תל אביב-יפו
* יקיר העיר ירושלים
* יקיר העיר חיפה
* יקיר העיר באר שבע
* יקיר העיר חולון

## קישורים חיצוניים

* יקירי העיר רחובות לשנת תשפ"ג, באתר YouTube
* יקירות ויקירי העיר רחובות 2023, באתר אחלהNEWS

## הערות שוליים

*
רחובות
קטגוריה:רחובות
קלאופה מסויה

**קלאופה דייוויד מסויה** (באנגלית: **Cleopa David Msuya**; 4 בינואר 1931 – 7 במאי 2025) היה ראש ממשלת  טנזניה בשתי כהונות – בין 7 בנובמבר 1980 ל־24 בפברואר 1983, ושוב בין 7 בדצמבר 1994 ל־28 בנובמבר 1995.

## חיים אישיים
מסויה נולד ב-4 בינואר 1931 בצ'ומבו, במחוז מוונגה של אזור קילימנג'רו. הוא למד במכללת אוניברסיטת מקררה בין השנים 1952 ל-1955, ועבד לפיתוח חברתי וקהילתי באזורים כפריים בין השנים 1956 ל-1964.

## קריירה פוליטית
החל מ־1964 שימש מזכיר קבוע במספר משרדי ממשלה: תחילה במשרד לפיתוח קהילתי ותרבות (1964–1965), לאחר מכן במשרד להתיישבות ולפיתוח משאבי מים (1965–1967), במשרד לעניינים כלכליים ותכנון (1967–1970), ולבסוף במשרד האוצר (1970–1972).

ב־18 בפברואר 1972 מונה לשר האוצר, תפקיד בו כיהן עד מינויו לשר התעשייה ב־3 בנובמבר 1975. לאחר כחמש שנים כשר התעשייה, מונה לראש הממשלה בנובמבר 1980, וכיהן בתפקיד זה עד פברואר 1983. לאחר מכן כיהן שוב כשר האוצר עד נובמבר 1985. ב־6 בנובמבר 1985 הורחב תחום סמכויותיו והוא מונה לשר האוצר, הכלכלה והתכנון עד מרץ 1989. לאחר מכן, בשנים 1989–1990 כיהן שוב כשר האוצר, ובשנים 1990–1994 שימש כשר התעשייה והמסחר.

בדצמבר 1994 מונה בשנית לראש ממשלת טנזניה, ושימש במקביל גם כסגן הנשיא. הוא הוחלף בתפקידים אלו בנובמבר 1995. בבחירות לפרלמנט שנערכו באותה שנה נבחר שוב לאספה הלאומית של טנזניה, אך לא שימש בתפקיד ביצועי, ופרש מהחיים הפוליטיים ב־29 באוקטובר 2000.

## פרישה ומוות
לאחר פרישתו נותר פעיל במפלגת השלטון צ'אמה צ'ה מאפינדוזי (CCM), ובשנת 2006 היה חבר בוועד המרכזי של המפלגה. באותה שנה שימש גם כיו"ר פורום הפיתוח של מחוז קילימנג'רו.

ב־23 באוקטובר 2019, בגיל 88, מונה לקנצלר של מוסד ההשכלה הגבוהה "מכון ארדה" (Ardhi Institute) על ידי נשיא הרפובליקה המאוחדת של טנזניה. מסויה נפטר ב־7 במאי 2025 בגיל 94 מסיבוכים לבביים בבית חולים בדאר א-סלאם.

## קישורים חיצוניים

* 

## הערות שוליים

קטגוריה:פוליטיקאים טנזנים
קטגוריה:ראשי ממשלות
קטגוריה:שרי אוצר
קטגוריה:ילידי 1931
קטגוריה:טנזנים שנפטרו ב-2025
הרצאת נתר

**הרצאת נתר** (באנגלית: **Noether Lecture**) היא סדרת הרצאות יוקרתית המכבדת נשים "שתרמו תרומה יסודית ומתמשכת למדעי המתמטיקה". האגודה לנשים במתמטיקה (AWM) הקימה את סדרת ההרצאות השנתיות בשנת 1980 בשם "הרצאות אמי נתר" (Emmy Noether Lectures), על שמה של המתמטיקאית הבולטת אמי נתר. בשנת 2013 שונה שם הסדרה ל"הרצאת נתר AWM-AMS) (AWM-AMS Noether Lecture) ומאז 2015 הוא ממומן במשותף עם האגודה האמריקאית למתמטיקה (AMS). הזוכה נושאת את ההרצאה במסגרת המפגשים המשותפים במתמטיקה שנערכים מדי שנה בחודש ינואר.

## רשימת המרצות והרצאותיהן

## הרצאות ICM אמי נתר

**הרצאת ICM אמי נתר** היא סדרת הרצאות נוספת, בחסות האיחוד המתמטי הבין-לאומי. החל משנת 1994 הרצאה זו נישאה במסגרת הקונגרס הבין-לאומי של המתמטיקאים, שנערך כל ארבע שנים. בשנת 2006 סדרת ההרצאות הפכה קבועה.

## קישורים חיצוניים

* 

## הערות שוליים

קטגוריה:פרסים המוענקים לנשים: מדע וטכנולוגיה
קטגוריה:האגודה האמריקאית למתמטיקה
נתר
עומר קרן

**עומר קרן** (נולד ב-12 בספטמבר 1987) הוא יוצר, מחזאי, תסריטאי, שחקן, זמר, עורך תוכן ובמאי ישראלי.

## ביוגרפיה
קרן נולד בחולון. בגיל 8 עברה משפחתו לקדימה. בנעוריו למד בתיכון לאמנויות תלמה ילין שבגבעתיים במגמת תיאטרון. לאחר מכן שירת ככתב תרבות, עורך ומגיש בגלי צה"ל.

לאחר שחרורו מצה"ל למד משחק בבית צבי. במקביל עבד בטלוויזיה כתחקירן וכעורך משנה. כמו כן למד עריכת וידאו וניהול מוסדות תרבות.

סבתו, חנה קריצמן, ממייסדות קיבוץ בארי, נפצעה אנושות מירי של מחבל בטבח שבעה באוקטובר ונפטרה מפצעיה שבועיים לאחר מכן.

## קריירה
### מחזאות
* צ'ילבות - מחזה מקורי שעלה בתיאטרון הקאמרי, בבימויו של גלעד קמחי ובכיכובן של מרים זוהר ומיה לנדסמן, ומאוחר יותר גם גילה אלמגור. המחזה החל את דרכו בסדנת המחזאות ובפסטיבל "כאן ועכשיו" של תיאטרון הקאמרי, שבו מוצגות קריאות מבוימות של מחזות מקוריים, ובהמשך עלה כהפקה מלאה על הבמה הראשית של התיאטרון.

המחזה עוסק בשתי שחקניות תיאטרון - האחת צעירה, פרועה ואגואיסטית והשנייה דיוות תיאטרון קשוחה ומרירה בת 90 פלוס. על הבמה הן יריבות, מאחורי הקלעים הן אויבות מרות, אבל כשהקריירה של שתיהן עומדת על הכף, הן נאלצות להסתדר זו עם זו. מה שמתחיל במלחמה קשה, שבה כל אחת מנסה לפנות את השנייה מדרכה, הופך למערכת יחסים מפתיעה ויוצאת דופן.

המחזה התקבל להפקה בתיאטרון הקאמרי חודש לפני מתקפת 7 באוקטובר 2023, וזכה להצלחה רבה בקרב הקהל.
* "**להיות אתה**" - מחזה שכתב יחד עם גור קורן עבור תיאטרון השעה הישראלי, בבימויו של גמא פריד. המחזה עוסק בשני תלמידים - האחד מקובל והשני דחוי חברתית - שנאלצים לשתף פעולה במשימה כיתתית ובמהלכה לומדים להכיר זה את זה ולקבל את השוני ביניהם.

### משחק
התפקיד הראשון של קרן כשחקן היה ב"עלובי החיים" בתיאטרון הבימה, שם שיחק בתפקידים שונים.

שיחק בין היתר בהצגות הבאות:
* "בוסתן ספרדי" (תיאטרון הבימה)
* "עלובי החיים" (תיאטרון הבימה)
* "ינטל" (תיאטרון הבימה)
* "אריה הספרייה" (תיאטרון המדיטק)
* "שולם לעולם" (תיאטרון ארצי לנוער)

### תסריטאות ועריכת תוכן
* 2021 - מופעי מחווה תיאטרון הבימה
* 2021 - "מצדיעים לצדי", מופע טלוויזיוני מיוחד לרגל יום הולדתו ה-80 של צדי צרפתי, קשת 12 ותיאטרון הבימה
* 2020 - "חתונה ממבט ראשון", קשת 12
* 2019 - "מזרח תיכון מרכז", תסריטאי ובימוי Second unit, סיטקום להוט
* 2014-2018 - "חדשות מהעבר" ו"חדשות התנ"ך", החינוכית (תסריטאי ועורך תוכן)
* 2018 - "האורגינלים", החינוכית, תסריטאי ועורך תוכן
* 2018 - "המיזם", רשת
* 2010 - טקס נבחרי הילדים, תסריטאי ועורך משנה, ערוץ הילדים

## קישורים חיצוניים

## הערות שוליים

קטגוריה:מחזאים ישראלים
קטגוריה:תסריטאים ישראלים
קטגוריה:שחקנים ישראלים
קטגוריה:במאים ישראלים
קטגוריה:ישראלים שנולדו ב-1987
נחום נשר

**נחום (נחצ'ה) נשר** (נולד ב-1961) הוא פרופסור לרפואה, מהמנתחים הבכירים בישראל, מומחה בכירורגיית לב חזה. הוא מנהל את היחידה לכירורגית חזה זעיר פולשנית בבית החולים איכילוב. היה שבוי בדמשק.

## קורות חיים
למד רפואה בטכניון, וסיים את הלימודים בשנת 1991 בהצטיינות. הוא התמחה בבית החולים כרמל בחיפה בכירורגיית לב-חזה. את ההתמחות סיים בהצטיינות ב-2000.

לאחר מכן הצטרף לבית החולים איכילוב, למחלקת כירורגיית לב חזה. הוא מתמחה בכירורגיה מתקדמת לטיפול בהפרעות קצב, וכירורגיה זעיר פולשנית בלב. במהלך השנים השתלם בבתי חולים שונים בעולם. באיכילוב הוא קודם ומונה לנהל את המרפאות לניתוחי לב וריאות - חזה זעיר פולשני. נשר גם הקים מרפאה אסתטית שאותה הוא מנהל.

לצד עבודתו כרופא הוא עורך מחקרים, ופרסם כ-40 מחקרים רפואיים אקדמיים. עבודתו האקדמית הובילה לקידומו לדרגת פרופסור.

### שבי בדמשק
נשר עבד במשרד החוץ כמאבטח בנציגות הישראלית בביירות. ב-1 במאי 1984 נסע בכביש ביירות-טריפולי עם שני מאבטחים נוספים מהנציגות: ערן פלורנטין ושמואל רוזה. הם נתפסו, נשבו על ידי הסורים, הם נכלאו בכלא אל-מאזה בדמשק יחד עם נהג המכלית יוחנן אלון, השריונאי אריה ליברמן והטייס גיל פוגל.

בשבי עבר עינויים. לאחר כמעט חודשיים, ב-28 ביוני 1984 שוחרר נשר יחד עם פלורנטין, רוזה, אלון, ליברמן ופוגל, והם הוחזרו לישראל.

## חברות באיגודים מקצועיים

נשר חבר באגודות מקצועיות שונות בארץ ובעולם.
* הסתדרות הרפואית בישראל (הר"י)
* האיגוד הקרדיולוגי בישראל ואיגוד מנתחי הלב הישראלי
* האיגוד האירופי למנתחי חזה ולב
* האיגוד הבינלאומי לכירורגיה פולשנית

## חיים אישיים
נשר מתגורר בשכונת רמת אפעל ברמת גן. הוא נשוי ואב לחמישה ילדים.

במלחמת חרבות ברזל התנדב לשרת בסוריה יחד עם בנו קורן כרופא צבאי בדרגת רס"ן.

## קישורים חיצוניים

* פרופ' נחום נשר, בית החולים איכילוב
* פרופ' נחום נשר, אתר אינפומד
*נשר נחום - רשימת פרסומים, אתר PubMed 

## הערות שוליים

קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:מנתחי לב-חזה ישראלים
קטגוריה:סגל מרכז רפואי כרמל
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:שביית אזרחי ישראל וחיילי צה"ל
קטגוריה:רופאים צבאיים ישראלים
קטגוריה:חיילי צה"ל במלחמת חרבות ברזל
קטגוריה:רמת גן: אישים
קטגוריה:ישראלים שנולדו ב-1961
עוגב ים

ממוזער|הקלטת קול של עוגב הים
**עוגב הים** (בקרואטית: **Morske orgulje**) הוא כלי מוזיקלי אומנותי בזאדאר, קרואטיה, המפיק צלילים באמצעות גלי ים וצינורות הממוקמים מתחת לרציף הבנוי כמדרגות גדולות משיש.

## היסטוריה
במסגרת עבודות השיקום שבוצעו לתיקון ההרס שספגה זאדאר במלחמת העולם השנייה, נבנתה חומת בטון בצד הים של העיר העתיקה.

האדריכל  קיבל על עצמו לעצב מחדש את קו החוף ובמסגרת זו תכנן שילוב והקמת עוגב ים. לחץ הגלים מקיים אינטראקציה עם 35 צינורות פוליאתילן ותיבות תהודה הקבועים מתחת לרציף ואלו, כמו בעוגב מפיקים צלילים, מפתחים הקבועים במדרגה העליונה. הצלילים מושפעים מתנועת הגלים וכן אורכים וגדלים שונים של (צינורות) חלילי העוגב. הרציף מחולק ל-7 קטעים, בהם ניתן לשמוע 7 אקורדים בני 5 צלילים, המשתנים ככל שמתקדמים במורד הטיילת.

בניגוד לנגינת עוגב, הגלים וכך גם הצלילים הם אקראיים אך הרמוניים. האתר נפתח לציבור ב-15 באפריל 2005.

באשיץ' תכנן והקים גם את אנדרטה לשמש הסמוכה.

מדרגות משיש לבן המובילות למטה אל המים ומשמשות גם כמקומות ישיבה לתיירים המאזינים, נבנו מאוחר יותר.

עוגב הים מושך אליו תיירים ומקומיים כאחד.

בשנת 2006, עוגב הים זכה בפרס, במהדורה הרביעית של .

## ראו גם
* זאדאר

## קישורים חיצוניים

* "עוגב ים, זאדאר, קרואטיה", צילומים וצלילים
* הקלטת צלילי עוגב הים
* סרטון וידאו על עוגב הים וצליליו

## הערות שוליים

קטגוריה:אירופה: גנים ופארקים עירוניים
קטגוריה:כלי נגינה
קטגוריה:זאדאר
אינאס עטארי

**אינאס חוסני עבד אל-ע'אני דהדהא** (בערבית: **إيناس عطاري**; נולדה ב-9 באפריל 1981) היא פרופסור פלסטינית, המכהנת מאז מרץ 2024 כשרת העבודה בממשלת מוסטפא.

## ביוגרפיה
עטארי נולדה בכווית ב-1981 למשפחה שהגיעה במקור מהעיירה עטארה, צפונית לעיר רמאללה. אביה היה רופא בכווית ומאוחר יותר מנהל בית החולים הממשלתי ברמאללה. היא בעלת תואר מוסמך אוניברסיטה במנהל עסקים מאוניברסיטת ביר זית ותואר שני בשיווק בינלאומי מאוניברסיטת סאסקס בבריטניה. היא השלימה דוקטורט בשיווק ומיתוג בינלאומי ב בבריטניה.

היא כיהנה כפרופסור באוניברסיטת ביר זית בין השנים 2004 ל-2024, ובבית הספר למנהל עסקים של אוניברסיטת יורק סנט ג'ון. בנוסף, סיפקה שירותי הדרכה וייעוץ בירדן, איחוד האמירויות הערביות, ארצות הברית ובריטניה.

היא הייתה גם מזכירת , וחברה במועצת המנהלים של הרשות המוניטרית הפלסטינית מאז 7 ביוני 2023.

ב-28 במרץ 2024 אישר נשיא הרשות הפלסטינית מחמוד עבאס את הרכב השרים של הממשלה הפלסטינית התשע עשרה בראשות מוחמד מוסטפא. ב־31 במרץ 2024 הושבעה עטארי לתפקיד שרת העבודה באל־בירה.

## קישורים חיצוניים

## הערות שוליים

קטגוריה:בוגרי אוניברסיטת ביר זית
קטגוריה:בוגרי אוניברסיטת סאסקס
קטגוריה:סגל אוניברסיטת ביר זית
קטגוריה:שרי ממשלת הרשות הפלסטינית
קטגוריה:פוליטיקאיות פלסטיניות
קטגוריה:פלסטיניות שנולדו ב-1981
קטגוריה:פלסטינים שנולדו ב-1981
הנס גרודוצקי

**הנס גרודוצקי** (בגרמנית: **Hans Grodotzki**; נולד ב-4 באפריל 1936) הוא אתלט עבר מזרחי גרמני, פעמיים סגן אלוף אולימפי באולימפיאדת רומא (1960) (ריצת 5000 מטר וריצת 10,000 מטר).

## ביוגרפיה
הנס גרודוצקי נולד ב-1936 בעיר "הולנד הפרוסית"  שהשתייכה אז לפרוסיה המזרחית. ב-1945, לאחר המלחמה, הועבר האזור בו הייתה העיר לפולין (במסגרת הסכם קו אודר-נייסה) והמשפחה נאלצה לעבור לגרמניה והתיישבה בעיר מנטרודה  שבמדינת תורינגיה. לאחר סיום לימודיו הפך גרודוצקי לכורה במכרה אשלג ובזמנו החופשי עסק בספורט. ב-1954 אותר ככישרון ספורט, דבר שאפשר לו להקדיש יותר זמן לספורט.

ב-1956 גויס לצבא העם הלאומי של מזרח גרמניה וסופח לאגודת ספורטאי הצבא , שמרכזה היה בפוטסדאם. זמן קצר לאחר מכן קבע שיא לאומי לנוער בריצת 5000 מטר. ב-1958 הועבר לברלין ובהמשך אותה שנה צורף לנבחרת האתלטיקה של מזרח גרמניה.

## קריירה ספורטיבית
### 1959
אלוף גרמניה המזרחית בריצת 5,000 מטר בתוצאה של 13:58.4 דקות.

### 1960
באולימפיאדת רומא התחרה גרודוצקי תחת דגל המשלחת הכלל-גרמנית וזכה בשתי מדליות כסף: בריצת 5000 מטר בתוצאה של 13:45.01 דקות אחרי מארי האלברג מניו זילנד (13:43.76 דקות) ולפני קז'ימירז' ז'ימני  מפולין (13:45.09 דקות), ובריצת 10,000 מטר בתוצאה של 28:37.22 דקות אחרי פיוטר בולוטניקוב  מברית המועצות (שיא אולימפי של 28:32.18 דקות) ולפני דייב פאוור  מאוסטרליה (28:37.65 דקות).

בתחרויות אלו קבע גרודוצקי את תוצאותיו הטובות ביותר בקריירה.

## אותות הערכה
* 1960 - 30px מסדר הצטיינות הפטריוטי 
* 1991 - פרס רודולף הארביג 

## קישורים חיצוניים

* הנס גרודוצקי, באתר olympics.com
* הנס גרודוצקי, באתר pantheon.world
* הנס גרודוצקי, באתר athleticspodium.com

## הערות שוליים

קטגוריה:זוכי מדליית כסף אולימפית מגרמניה
קטגוריה:מדליסטים אולימפיים מזרח גרמנים
קטגוריה:אתלטים אולימפיים מזרח גרמנים
קטגוריה:אתלטים באולימפיאדת רומא (1960)
קטגוריה:גרמנים שנולדו ב-1936
גיא מקוב

**גיא מקוב** (נולד ב-1964) הוא פרופסור מן המניין בפקולטה למדעי ההנדסה, וראש המחלקה להנדסת חומרים באוניברסיטת בן-גוריון בנגב.

## ביוגרפיה
נולד ב-1964. בוגר תואר ראשון (1984-1981) ודוקטורט במסלול ישיר (1993-1989) מבית הספר לכימיה באוניברסיטת תל אביב . ב-1996-1993 היה עמית פוסט דוקטורט במעבדת קוונדיש באוניברסיטת קיימברידג', ובמשרת חוקר אורח (פוסט דוקטורט) במרכז למחקר גרעיני ב. ב-2009-2008 היה חוקר אורח במחלקה לפיזיקה בקינגס קולג' לונדון. החל מ-2010 מלמד במחלקה להנדסת חומרים באוניברסיטת בן-גוריון, ב-2018 היה לפרופסור מן המניין במחלקה. חבר בוועדה המייעצת של מרכז חת לחקר התחרות והרגולציה במכללה למנהל.
### חיים אישיים
אביו הוא ישראל מקוב. גיא נשוי לנעם חת-מקוב, שופטת בית משפט השלום בבאר שבע.

## קישורים חיצוניים

## הערות שוליים

קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת בן-גוריון בנגב: מדעי ההנדסה
קטגוריה:משפחת מקוב
קטגוריה:ישראלים שנולדו ב-1964
מוחמד אל-עאמור

**מוחמד אל-עאמור** המכונה גם **אבו יוסף** (בערבית **محمد العامور**; נולד ב-12 ביוני 1957) הוא מהנדס אזרחי ואיש עסקים פלסטיני, המכהן מאז מרץ 2024 כשר הכלכלה בממשלת מוסטפא.

## ביוגרפיה
אל-עאמור נולד ב-12 ביוני 1957 בעיירה בידיא, מערבית לסלפית, בתקופת הממשל הירדני ביהודה ושומרון. הוא למד לתואר ראשון בהנדסה אזרחית באוניברסיטת ירדן בין השנים 1976 ל-1981.

הוא מחזיק בחברות בכמה דירקטוריונים, הבולטים שבהם: יו"ר דירקטוריון קבוצת ההשקעות אל-עאמור, יו"ר דירקטוריון חברת הביטוח טקפול, חבר בדירקטוריון חברת התרופות ירושלים, חבר הנהלת אגודת הידידים של אוניברסיטת ביר זית, חברמועצת המנהלים של  מאז 1 באפריל 2024 וחבר מועצת המנהלים של קרן טקפול במחוז סלפית. כמו כן, הוא היה בעבר חבר מועצת המנהלים של  ובמועצת המנהלים של .

ב-17 בדצמבר 2022 נבחר לנשיא איגוד אנשי העסקים הפלסטינים.

ב-28 במרץ 2024 אישר נשיא הרשות הפלסטינית מחמוד עבאס את הרכב השרים של הממשלה הפלסטינית התשע עשרה בראשות מוחמד מוסטפא. ב־31 במרץ 2024 הושבע אל־עאמור לתפקיד שר הכלכלה באל־בירה.

ב-2023 תיאר בראיון את פרוטוקול פריז כ”לא הוגן”, ודיבר בשבח הפרויקטים של המגזר הפרטי הפלסטיני, שתוארו על-ידו כמכניזם להשתחררות מ”הכיבוש” ולביסוס הנוכחות הפלסטינית בשטח.

בשנת 2025 הוגשה לבית המשפט בישראל עתירה להריסת מפעל בבעלותו של אל-עאמור, שנבנה בניגוד לחוק בסמוך לגדר ההפרדה ליד ראש העין, במקום שבו אסורה הבניה משיקולי ביטחון.

## הערות שוליים
## קישורים חיצוניים

קטגוריה:בוגרי אוניברסיטת ירדן
קטגוריה:שרי הכלכלה של הרשות הפלסטינית
קטגוריה:פוליטיקאים פלסטינים
קטגוריה:אנשי עסקים פלסטינים
קטגוריה:פלסטינים שנולדו ב-1957